**Príloha č. 1**

**k nariadeniu vlády č. .../2022 Z. z.**

**Metodika zisťovania hodnôt a parametrov do vzorca**

**Časť A**

**Dosiahnutý športový úspech v uznanom športe**

**Vzorec č. 1**

Ak člen medzinárodnej športovej organizácie SportAccord alebo člen Medzinárodného olympijského výboru (ďalej len „svetová federácia“) vedie rebríček krajín a Slovenská republika v tomto rebríčku je uvedená,

dosiahnutý športový úspech sa vypočíta podľa vzorca

Ú = PRKD ÷ (PKSR × 100 %),

kde

Ú je dosiahnutý športový úspech v uznanom športe,

PRKD je postavenie Slovenskej republiky v rebríčku krajín; pri poradí označenom intervalom má táto hodnota strednú hodnotu intervalu,

PKSR je počet krajín zastúpených v rebríčku krajín svetovej federácie príslušného uznaného športu k 30. septembru 2022.

**Vzorec č. 2**

Ak svetová federácia príslušného uznaného športu nevedie rebríček krajín alebo svetová federácia príslušného uznaného športu vedie rebríček krajín, ale Slovenská republika v tomto rebríčku nie je uvedená,

dosiahnutý športový úspech sa vypočíta podľa vzorca

Ú = ∑ {( ÚO × VO ) ÷ (PKSF × 100 %)},

kde

Ú je dosiahnutý športový úspech v uznanom športe,

ÚO je športový úspech v príslušnom športovom odvetví,

VO je váha príslušného športového odvetvia v rámci uznaného športu,

PKSF je počet krajín zastúpených vo svetovej federácii príslušného uznaného športu na účel výpočtu podielu uznaného športu.

**Vzorec č. 3**

Počet krajín zastúpených vo svetovej federácii príslušného uznaného športu na účel výpočtu podielu uznaného športu sa vypočíta podľa vzorca

PKSF = min 〈 int [ min (PKSFS;100) + 4,5 × sqrt {max (PKSFS-100;0) } ]; PKSFS 〉

kde

PKSFS je skutočný počet krajín zastúpených vo svetovej federácii príslušného uznaného športu na účel výpočtu podielu uznaného športu podľa jej webového sídla k 30. septembru 2022.

**Časť B**

**Dosiahnutý športový úspech v individuálnom športovom odvetví**

**Vzorec č. 4**

Ak svetová federácia príslušného uznaného športu vedie rebríček krajín v príslušnom športovom odvetví v kategórii mužov, v kategórii žien a v zmiešanej kategórii a Slovenská republika je vo všetkých týchto rebríčkoch uvedená,

dosiahnutý športový úspech v individuálnom športovom odvetví sa vypočíta podľa vzorca

ÚO = (PRKM × VM) + (PRKŽ × VŽ) + (PRKX × VX),

kde

ÚO je dosiahnutý športový úspech v príslušnom športovom odvetví,

PRKM je postavenie Slovenskej republiky v rebríčku krajín v kategórii mužov; pri poradí označenom intervalom má táto hodnota strednú hodnotu intervalu,

VM je váha kategórie mužov v rámci príslušného športového odvetvia,

PRKŽ je postavenie Slovenskej republiky v rebríčku krajín v kategórii žien; pri poradí označenom intervalom má táto hodnota strednú hodnotu intervalu,

VŽ je váha kategórie žien v rámci príslušného športového odvetvia,

PRKX je postavenie Slovenskej republiky v rebríčku krajín v zmiešanej kategórii; pri poradí označenom intervalom má táto hodnota strednú hodnotu intervalu,

VX je váha zmiešanej kategórie v rámci príslušného športového odvetvia.

**Vzorec č. 5**

Ak

1. uznaný individuálny šport má najviac jedno športové odvetvie a najviac jednu športovú disciplínu v kategórii mužov, najviac jedno športové odvetvie a najviac jednu športovú disciplínu v kategórii žien a najviac jedno športové odvetvie a najviac jednu športovú disciplínu v zmiešanej kategórii,

2. svetová federácia príslušného uznaného športu nevedie všetky rebríčky krajín podľa prvého bodu alebo Slovenská republika v týchto rebríčkoch nie je uvedená a

3. svetová federácia príslušného uznaného športu vedie pre všetky existujúce kategórie podľa prvého bodu rebríčky športových reprezentantov,

dosiahnutý športový úspech v individuálnom športovom odvetví sa vypočíta podľa vzorca

ÚO = (REBM × VM) + (REBŽ × VŽ) + (REBX × VX),

kde

ÚO je dosiahnutý športový úspech v príslušnom športovom odvetví,

REBM je postavenie Slovenskej republiky vypočítané zo súčtu postavení športových reprezentantov podľa § 29 ods. 2 zákona v rebríčku krajín príslušnej športovej disciplíny oproti postaveniam športových reprezentantov iných krajín tohto rebríčka v kategórii mužov,

VM je váha kategórie mužov v rámci príslušného športového odvetvia,

REBŽ je postavenie Slovenskej republiky vypočítané zo súčtu postavení športových reprezentantov podľa § 29 ods. 2 zákona v rebríčku krajín príslušnej športovej disciplíny oproti postaveniam športových reprezentantov iných krajín tohto rebríčka v kategórii žien,

VŽ je váha kategórie žien v rámci príslušného športového odvetvia,

REBX je postavenie Slovenskej republiky vypočítané zo súčtu postavení športových reprezentantov podľa § 29 ods. 2 zákona v rebríčku krajín príslušnej športovej disciplíny oproti postaveniam športových reprezentantov iných krajín tohto rebríčka v zmiešanej kategórii,

VX je váha zmiešanej kategórie v rámci príslušného športového odvetvia.

**Vzorec č. 6**

Ak

1. svetová federácia príslušného uznaného športu nevedie všetky rebríčky krajín podľa vzorca č. 4 ani všetky rebríčky športových reprezentantov v kategórii mužov, kategórii žien a zmiešanej kategórii alebo

2. svetová federácia príslušného uznaného športu nevedie všetky rebríčky krajín podľa vzorca č. 4, vedie rebríčky športových reprezentantov v kategórii mužov, kategórii žien a zmiešanej kategórii, ak príslušná kategória existuje a Slovenská republika v týchto rebríčkoch športových reprezentantov nie je uvedená,

dosiahnutý športový úspech v individuálnom športovom odvetví sa vypočíta podľa vzorca

ÚO = vysl(2019) + vysl(2020) + vysl(2021) + vysl(2022),

kde

ÚO je dosiahnutý športový úspech v príslušnom športovom odvetví,

vysl(2019), vysl(2020), vysl(2021) a vysl(2022) sú súčty maximálne rozhodujúceho počtu najlepších výsledkov dosiahnutých v rozhodujúcom období na rozhodujúcich podujatiach, posunuté voči výsledkom na majstrovstvách sveta podľa vzorca

vysl = skutočný výsledok + PMS.

Rozhodujúce obdobie pre koeficienty vysl je uvedené v tabuľke č. 1. Rozhodujúce podujatia a ich posun voči výsledkom na majstrovstvách sveta (PMS) sú uvedené v tabuľke č. 2.

**Tabuľka č. 1**

|  |  |
| --- | --- |
| koeficient vysl | rozhodujúce obdobie |
| vysl(2019) | od 1. októbra 2018 do 30. septembra 2019 |
| vysl(2020) | od 1. októbra 2019 do 30. septembra 2020 |
| vysl(2021) | od 1. októbra 2020 do 30. septembra 2021 |
| vysl(2022) | od 1. októbra 2021 do 30. septembra 2022 |

**Tabuľka č. 2**

|  |  |
| --- | --- |
| rozhodujúce podujatia | PMS |
| OH | -10 |
| SHNŠ , MS, SP, OHM | 0 |
| EH, ME, SMS, GJ | 10 |
| SME | 20 |

Vysvetlivky

OH olympijské hry

SHNŠ svetové hry neolympijských športov

MS majstrovstvá sveta

SP svetový pohár, ktorý má najmenej päť kôl

OHM olympijské hry mládeže

EH Európske hry, ktoré sú medzinárodnou športovou organizáciou príslušného športu postavené na úroveň majstrovstiev Európy

ME majstrovstvá Európy

SMS seriálové majstrovstvá sveta

GJ finálový turnaj Grand Slam juniorov

SME seriálové majstrovstvá Európy

Po posune skutočného výsledku na hodnotu vysl sa

1. dosiahnutý výsledok uvedený intervalom započíta strednou hodnotou intervalu,

2. k posunutému výsledku pripočíta desať miest, ak ide o dosiahnutý výsledok v športovej disciplíne, na ktorej štartovalo menej ako osem štartujúcich športovcov, posádok, štafiet alebo družstiev; to neplatí, ak ide o olympijské hry alebo svetové hry neolympijských športov,

3. dosiahnutý výsledok nezapočíta v športovej disciplíne, na ktorej štartovalo menej ako osem štartujúcich športovcov, posádok, štafiet alebo družstiev na seriálových majstrovstvách Európy,

4. dosiahnutý výsledok na svetovom pohári započíta osobitne v kategórii mužov, osobitne v kategórii žien a osobitne v zmiešanej kategórii ako celkové výsledné poradie v celom športovom odvetví aj v každej športovej disciplíne,

5. k posunutému výsledku pripočíta desať miest, ak sa na dosiahnutí výsledku podieľal najmenej jeden športový reprezentant inej krajiny,

6. započítajú najviac tri výsledky jedného športovca v jednom športovom odvetví v každom rozhodujúcom období,

7. za každý výsledok nedodaný národným športovým zväzom vo výpočte zohľadní výsledok zodpovedajúci poslednému miestu v počte krajín zastúpených vo svetovej federácii príslušného uznaného športu na účel výpočtu podielu uznaného športu, ak národný športový zväz dodá za športové odvetvie súhrnne pre kategóriu mužov, kategóriu žien a zmiešanú kategóriu menej výsledkov ako rozhodujúci počet výsledkov tohto športového odvetvia,

8. k posunutému výsledku pripočíta päť miest, ak ide o výsledok v neolympijskej disciplíne príslušného uznaného športu.

**Vzorec č. 7**

Rozhodujúci počet výsledkov sa vypočíta podľa vzorca

RPV = int { sqrt (3 x PPUŠ ) },

kde

RPV je rozhodujúci počet dosiahnutých výsledkov športového odvetvia,

PPUŠ je počet príležitostí získať umiestnenie počas rozhodujúceho obdobia vo všetkých športových disciplínach všetkých športových odvetví vrátane športových odvetví s hodnotou váhy 0 % súhrnne za kategóriu mužov, kategóriu žien a za zmiešanú kategóriu na všetkých rozhodujúcich podujatiach uznaného športu uvedených v tabuľke č. 2 bez ohľadu na to, či na nich štartovali športoví reprezentanti podľa § 29 ods. 2 zákona.

**Časť C**

**Dosiahnutý športový úspech v kolektívnom športovom odvetví**

**Vzorec č. 8**

Dosiahnutý športový úspech v kolektívnom športovom odvetví sa vypočíta podľa vzorca

ÚO = {(ÚKM × VM) + (ÚKŽ × VŽ) + (ÚKX × VX)} ÷ (PKSF × 100 %),

kde

ÚO je dosiahnutý športový úspech v príslušnom športovom odvetví,

ÚKM je dosiahnutý športový úspech v príslušnom športovom odvetví v kategórii mužov,

VM je váha kategórie mužov v rámci príslušného športového odvetvia,

ÚKŽ je dosiahnutý športový úspech v príslušnom športovom odvetví v kategórii žien,

VŽ je váha kategórie žien v rámci príslušného športového odvetvia,

ÚKX je dosiahnutý športový úspech v príslušnom športovom odvetví v zmiešanej kategórii,

VX je váha zmiešanej kategórie v rámci príslušného športového odvetvia,

PKSF je počet krajín vo svetovej federácii príslušného uznaného športu na účel výpočtu podielu uznaného športu.

**Vzorec č. 9**

Ak svetová federácia príslušného uznaného športu vedie rebríček krajín v kolektívnom športovom odvetví v kategórii mužov, v kategórii žien alebo v zmiešanej kategórii,

dosiahnutý športový úspech v kolektívnom športovom odvetví v príslušnej kategórii sa vypočíta podľa vzorca

ÚOK = REBK,

kde

ÚOK je dosiahnutý športový úspech v príslušnom športovom odvetví v príslušnej kategórii (ÚKM, UKŽ, ÚKX),

REBK je postavenie Slovenskej republiky v rebríčku krajín príslušného športového odvetvia v príslušnej kategórii.

**Vzorec č. 10**

Ak svetová federácia príslušného uznaného športu nevedie rebríček krajín v kolektívnom športovom odvetví v kategórii mužov, kategórii žien alebo v zmiešanej kategórii a Slovenská republika sa v príslušnej kategórii zúčastnila na posledných majstrovstvách sveta ukončených pred podaním žiadosti o poskytnutie príspevku uznanému športu,

dosiahnutý športový úspech v kolektívnom športovom odvetví v príslušnej kategórii sa vypočíta podľa vzorca

ÚOK = MK,

kde

ÚOK je dosiahnutý športový úspech v príslušnom športovom odvetví v príslušnej kategórii (ÚKM, UKŽ, ÚKX),

MK je postavenie Slovenskej republiky na príslušných majstrovstvách sveta v príslušnom športovom odvetví v príslušnej kategórii; pri poradí označenom intervalom má táto hodnota strednú hodnotu intervalu.

**Vzorec č. 11**

Koeficient Európy je hodnota umiestnenia krajín oprávnených medzinárodnou športovou organizáciou uznaného športu organizujúcou majstrovstvá Európy zúčastniť sa na týchto majstrovstvách Európy (ďalej len „európska krajina“), na majstrovstvách sveta v príslušnom športovom odvetví a príslušnej kategórii ukončených pred podaním žiadosti o poskytnutie príspevku uznanému športu voči ostatným zúčastneným krajinám, ktorá sa vypočíta podľa vzorca

KEUR = {( S + 1 ) × S} ÷ {2 × ∑ (S + 1 - N)},

kde

S je počet krajín na posledných majstrovstvách sveta v príslušnom športovom odvetví a príslušnej kategórii ukončených pred podaním žiadosti o poskytnutie príspevku uznanému športu,

N je poradie každej európskej krajiny dosiahnuté na majstrovstvách sveta v príslušnom športovom odvetví a príslušnej kategórii ukončených pred podaním žiadosti o poskytnutie príspevku uznanému športu.

**Vzorec č. 12**

Ak

1. svetová federácia príslušného uznaného športu nevedie rebríček krajín v kolektívnom športovom odvetví v kategórii mužov, v kategórii žien alebo v zmiešanej kategórii,

2. Slovenská republika sa v príslušnej kategórii nezúčastnila na posledných majstrovstvách sveta v príslušnom športovom odvetví a príslušnej kategórii ukončených pred podaním žiadosti o poskytnutie príspevku uznanému športu a

3. Slovenská republika sa v príslušnej kategórii zúčastnila na kvalifikácii na posledné majstrovstvá sveta ukončené pred podaním žiadosti,

dosiahnutý športový úspech v kolektívnom športovom odvetví v príslušnej kategórii sa vypočíta podľa vzorca

ÚOK = S + (PKVAL × KEUR),

kde

ÚOK je dosiahnutý športový úspech v príslušnom športovom odvetví v príslušnej kategórii (ÚKM, UKŽ, ÚKX),

S je počet krajín na posledných majstrovstvách sveta v príslušnom športovom odvetví a príslušnej kategórii ukončených pred podaním žiadosti,

PKVAL je postavenie Slovenskej republiky v kvalifikácii na majstrovstvá sveta v príslušnom športovom odvetví a príslušnej kategórii ukončené pred podaním žiadosti o poskytnutie príspevku uznanému športu po odpočítaní európskych krajín, ktoré postúpili na tieto majstrovstvá sveta,

KEUR je koeficient Európy,

**Vzorec č. 13**

Ak

1. svetová federácia príslušného uznaného športu nevedie rebríček krajín v kolektívnom športovom odvetví v kategórii mužov, v kategórii žien alebo v zmiešanej kategórii,

2. Slovenská republika sa v príslušnej kategórii nezúčastnila na posledných majstrovstvách sveta v príslušnom športovom odvetví a príslušnej kategórii ukončených pred podaním žiadosti o poskytnutie príspevku uznanému športu a

3. Slovenská republika sa v príslušnej kategórii nezúčastnila na kvalifikácii na posledné majstrovstvá sveta ukončené pred podaním žiadosti,

dosiahnutý športový úspech v kolektívnom športovom odvetví v príslušnej kategórii sa vypočíta podľa vzorca

ÚOK = S + (PREB × KEUR),

kde

ÚOK je dosiahnutý športový úspech v príslušnom športovom odvetví v príslušnej kategórii (ÚKM, UKŽ, ÚKX),

S je počet krajín na posledných majstrovstvách sveta v príslušnom športovom odvetví a príslušnej kategórii ukončených pred podaním žiadosti o poskytnutie príspevku uznanému športu,

PREB je postavenie Slovenskej republiky v rebríčku medzinárodnej športovej organizácie uznaného športu organizujúcej majstrovstvá Európy pre príslušné športové odvetvie a príslušnú kategóriu po odpočítaní európskych krajín, ktoré postúpili na majstrovstvá sveta a ktoré sa v európskom rebríčku umiestnili pred Slovenskou republikou,

KEUR je koeficient Európy.

**Vzorec č. 14**

Ak Slovenská republika sa nezúčastnila na posledných majstrovstvách sveta v príslušnom športovom odvetví a príslušnej kategórii ukončených pred podaním žiadosti o poskytnutie príspevku uznanému športu a kvalifikácia na majstrovstvá sveta ukončené pred podaním žiadosti sa neorganizovala,

dosiahnutý športový úspech v kolektívnom športovom odvetví v príslušnej kategórii sa vypočíta podľa vzorca

ÚOK = S + (PME × KEUR),

kde

ÚOK je dosiahnutý športový úspech v príslušnom športovom odvetví v príslušnej kategórii (ÚKM, UKŽ, ÚKX),

S je počet krajín na posledných majstrovstvách sveta v príslušnom športovom odvetví a príslušnej kategórii ukončených pred podaním žiadosti o poskytnutie príspevku uznanému športu,

PME je postavenie Slovenskej republiky na posledných majstrovstvách Európy v príslušnom športovom odvetví a príslušnej kategórii ukončených pred podaním žiadosti po odpočítaní európskych krajín, ktoré postúpili na majstrovstvá sveta a ktoré sa na majstrovstvách Európy umiestnili pred Slovenskou republikou,

KEUR je koeficient Európy.

**Vzorec č. 15**

Ak

1. Slovenská republika sa nezúčastnila na posledných majstrovstvách sveta v príslušnom športovom odvetví a príslušnej kategórii ukončených pred podaním žiadosti o poskytnutie príspevku uznanému športu,

2. kvalifikácia na majstrovstvá sveta ukončené pred podaním žiadosti sa neorganizovala a

3. Slovenská republika sa nezúčastnila na posledných majstrovstvách Európy v príslušnom športovom odvetví a príslušnej kategórii ukončených pred podaním žiadosti,

dosiahnutý športový úspech v kolektívnom športovom odvetví v príslušnej kategórii sa vypočíta podľa vzorca

ÚOK = SE + (PKVAL(E) × KEUR),

kde

ÚOK je dosiahnutý športový úspech v príslušnom športovom odvetví v príslušnej kategórii (ÚKM, UKŽ, ÚKX),

SE je súčet krajín, ktoré sa zúčastnili na posledných majstrovstvách sveta v príslušnom športovom odvetví a príslušnej kategórii ukončených pred podaním žiadosti o poskytnutie príspevku uznanému športu, a krajín, ktoré sa zúčastnili na posledných majstrovstvách Európy v príslušnom športovom odvetví a príslušnej kategórii ukončených pred podaním žiadosti; ak sa príslušná krajina zúčastnila na oboch významných súťažiach, v súčte sa zohľadní len raz,

PKVAL(E) je postavenie Slovenskej republiky v kvalifikácii na majstrovstvá Európy v príslušnom športovom odvetví a príslušnej kategórii ukončené pred podaním žiadosti o poskytnutie príspevku uznanému športu, po odpočítaní európskych krajín, ktoré postúpili na majstrovstvá sveta v príslušnom športovom odvetví a príslušnej kategórii ukončené pred podaním žiadosti,

KEUR je koeficient Európy,

PKVAL(E) je postavenie Slovenskej republiky v kvalifikácii na majstrovstvá Európy v príslušnom športovom odvetví a príslušnej kategórii ukončené pred podaním žiadosti o poskytnutie príspevku uznanému športu, po odpočítaní európskych krajín, ktoré postúpili na majstrovstvá sveta v príslušnom športovom odvetví a príslušnej kategórii ukončené pred podaním žiadosti.

**Časť D**

**VÁHY**

**Vzorec č. 16**

Súčet váh športových odvetví jedného uznaného športu musí spĺňať podmienku

∑ VO = 100 %,

kde

VO je hodnota váhy príslušného športového odvetvia v rámci uznaného športu určená národným športovým zväzom zaokrúhlená na celé percentá so zohľadnením medzinárodného záujmu o príslušné športové odvetvie, domáceho záujmu o príslušné športové odvetvie a počtu aktívnych športovcov s príslušnosťou k príslušnému národnému športovému zväzu v príslušnom športovom odvetví; ak aspoň jeden z týchto parametrov má hodnotu vyššiu ako nula, hodnota váhy príslušného športového odvetvia v rámci uznaného športu nemôže byť 0 %. Športové odvetvia, ktorých hodnoty váh sú spomedzi všetkých športových odvetví príslušného uznaného športu na štvrtom až poslednom mieste v poradí, sa vo výpočte zohľadňujú ako jedno spoločné športové odvetvie a hodnoty váh týchto odvetví sa sčítavajú.

**Vzorec č. 17**

Súčet váh kategórie mužov, kategórie žien a zmiešanej kategórie musí spĺňať podmienku

∑ VK = 100 %,

kde

VK je váha kategórie mužov, kategórie žien alebo zmiešanej kategórie príslušného športového odvetvia určená národným športovým zväzom so zohľadnením medzinárodného záujmu o príslušnú kategóriu, domáceho záujmu o príslušnú kategóriu a počtu aktívnych športovcov s príslušnosťou k príslušnému národnému športovému zväzu, ktorí súťažia v príslušnej kategórii.